**מערך שיעור שנותן כמה סיבות שיש לנו להתגאות בישראל:**

השיעור מבוסס על מצגת פרזי ומיועד לגילאי יסודי.

משך השיעור- 50-60 דקות.

בתחילת השיעור שאלתי את התלמידים למה הם גאים בישראל. הם נותנים כל מיני תשובות ואז מציגים להם שבשיעור הזה נלמד עוד כמה סיבות שיש לנו להתגאות בישראל.

השיעור מחולק ל5 נושאים שונים:

1. אורוויזיון:

מלמדים את התלמידים מה זה אורוויזיון ומסבירים להם שישראל זכתה באורוויזיון 3 פעמים שזה יותר מרוב המדינות (אם אתם שליחים באירופה אפשר לעשות השוואה למדינת שליחות).

במצגת כתוב את השנים של הזכיה והשירים הזוכים. מספרים להם שכל שנה המדינה הזוכה היא זו שמארחת את התחרות בשנה שלאחר מכן וישראל על אף שניצחה 3 פעמים אירחה רק פעמיים ב1979 אחרי שניצנחו עם אבניבי ובשנה שניצחנו עם הללויה, וב1999 אחרי שניצחנו עם דיוה.

פעילות: ע"מ להמחיש לתלמידים את מספר המדינות שניצחנו מופיעה במצגת מפה אילמת של אירופה. מחלקים את הכיתה ל2 וכל קבוצה בתורה צריכה לשלוח נציג ללוח שימצא מדינה על המפה שהוא מכיר. הקבוצה הראשונה ש"נגמרות" לה המדינות שהיא מכירה מפסידה.

ממליצה להדפיס לעצמכם את המפב ולכתוב עליה את התשובות כדי שלא יהיו פדיחות.

1. פרסי נובל:

מסבירים לילדים בכמה מילים מה זה אומר פרס נובל (הסבר קצר ותמציתי נמצא במצגת) ומלמדים אותם ש12 ישראלים זכו בפרסי נובל שביחס לאוכלוסיה זה יותר מרוב המדינות ומקום שני בזכיות באסיה.

פעילות: מחלקים את התלמידים לזוגות וכל זוג מקבל דף למלא בו הם צריכים להמציא המצאה שתשנה את העולם/ תהפוך את החיים לטובים יותר. נותנים להם 5 דקות למלא את הדף ואז נותנים לכמה נציגים לעלות ולספר לשאר הכיתה על ההמצאה שלהם.

1. המצאות ישראליות :

פותחים בשאלות לתלמידים: למי כאן יש פלאפון או שלהורים שלו יש פלאפון? כולם מרימים ידיים ואומרים להם שזה הומצא בישראל. למי יש מדפסת בבית- כנ"ל, למי יש דיסק און קי? כנ"ל. אחרי כמה דוגמאות משחקים את משחק.

פעילות: משחק הזיכרון- יש כרטיסים עם שמות של המצאות ויש כרטיסים עם הסבר על ההמצאות והם צריכים להתאים את הזוגות.

1. מכבי תל אביב:

מכבי תל אביב זכתה ביורוליג 5 פעמים (נכון לשנת 2013), השנים כתובות במצגת יחד עם תמונה של הקבוצה, זו אחת מקבוצות הספורט הטובה ביותר בישראל (אם רוצים להרחיב אפשר גם לספר על שחר פאר, אנדי רם ויוני ארליך, גל פרידמן וכו).

פעילות: קליעה לסל- מביאים כדור קטן ועושים תחרות מי הכי טוב בקליעה לסל- אפשר לזרוק לתוך חישוק, דלי, תלמיד שעושה סל עם הידיים וכו'.

1. סיוע הומניטרי:

מלמדים את התלמידים מה המשמעות של סיוע הומניטרים (את החלק הזה אפשר קצת להרחיב מעבר). במצגת ישנן דוגמאות מתוך האתר של משרד החוץ על משלחות סיוע שונות שישראל שלחה בשנים האחרונות. אפשר לשים לב כמה משלחות שונות נשלחו בשנה אחת.

אין פעילות בנושא הזה.

חלק אחרון-

איפה שכתוב במצגת- מה אתם חושבים?- או שאפר להשאיר את זה כשאלה פתוחה.

מה שאני עשיתי היה להכנס לבי"ס כמה ימים לפני ולצלם כמה תלמידים (בוידאו) מספרים למה הם גאים בישראל והכנסתי את זה למצגת. אח"כ בסוף השיעור סיפרתי לתלמידים שצילמנו סלבריטים מספרים למה הם גאים בישראל והתלמידים נורא מתרגשים ואז מראים להם את עצמם.